text: To færre end i år: Udsigt til 10 fridage i 2015
  30 december 2014 kl. 06.35
  Har du nydt de mange fridage omkring jul og nytår i år? Så glæd dig til næste år, selv om der godt nok bliver to fridage færre end i år. Helligdagene udløser 10 fridage.
  De fleste af årets helligdage og mærkedage falder udmærket for fritidsfolket, skriver Fagbladet 3F.
  Næste år falder nytårsdag således på en fredag. Og julen rammer to hverdage og en lørdag ? med 3. juledag på en søndag.
  Så bliver det straks værre i 2016, hvor julen er mest arbejdsgivervenlig, men juledage i en weekend. Og nytårsdag på en søndag?
  Nå, den tid, den sorg.
  I 2015 får alle som sædvanligt seks fridage omkring Påske, Store Bededag, Kristi Himmelfart og Pinsen.
  Dem, som har fri i anledning af 1. maj, bliver snydt for en fridag: Arbejdernes Internationale Kampdag ligger nemlig på samme fredag som Store Bededag.
  Grundlovsdag, som også er blevet en hel helligdag, ligger godt: På et fredag, som det udløser en mini-ferie mere.
  I alt er der 10 fridage uden for den almindelige ferie-kalender i 2015.
  Så mange mulige fridage er der ikke hvert år. I 2010 og 2011 så det skidt ud for danskere, der kan lide at holde fri. I 2010 faldt julens og nytårets helligdage i to weekender, skriver Fagbladet 3F.
  